Премда је из Аранђелова кренула са Десетом херцеговачком бригадом, током ратног периода је прелазила из бригаде у бригаду, те се нашла и у Трећој и Петој пролетерској бригади, а напослетку и у дивизији Данила Комненовића. Била је првоборац, носилац партизанске споменице од 1941. године, те ордена заслуга за народ са сребрним зрацима, орденa братства и јединства са сребрним венцем, ордена за храброст и још др. Као болничарка дивизије била је учесник у биткама на Неретви и Сутјесци. Након рата, упознала је Душана Јандрића, такође носилац партизанске споменице од 1941.године. Изродила је двоје деце, Рајка и Вукосаву. Поред двоје деце које су Душан и Даринка добили, подигла је и његову децу из ранијих бракова.